《题三山施克端江湖览胜卷次张坦斋韵》
明代·黄仲昭

乾坤我欲遍经过，世事参商奈老何。梦绕洞庭秋水阔，心驰禹穴暮云多。

晋阳谩想唐尧迹，蜀道空传李白歌。访古知君多历览，遗风还似昔年么。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。